AQSh kongressi koronavirusga qarshi kurash uchun prezident Donald Tramp ma’muriyati so‘ragan summadan 6 mlrd dollar ko‘proq ajratishga tayyor. Foto: Getty Images Bu haqda Trampning o‘zi ma’lum qildi. “Men 2,5 milliard so‘ragandim. Ko‘rinishicha, ular [kongress] bizga 8,5 milliard berishga tayyor. Bunday hodisa men bilan [prezident sifatida] qachondir bo‘lgan, deb o‘ylamayman. Men bu pullarni olishimni aytishim kerak, ko‘rinadi”, deb aytgan Tramp Vashingtondagi chiqishida. AQSh prezidenti koronavirusga qarshi asosiy sa’y-harakatlar okruglar darajasidagi mahalliy hokimiyatlar tomonidan ko‘rilishini ta’kidlab o‘tgan. 8,5 mlrd dollar federal budjetdan taqdim qilinadi.